оборудване и инструменти се използват, калибрират, съхраняват и поддържат правилно в съответствие с документираните процедури.
 6. Организацията трябва да разполага с процедури за проверка на извършените задачи и на тяхното съответствие с поръчаните дейности по поддръжка и за издаване на известието за пускане в експлоатация. Известието за пускане в експлоатация трябва да съдържа цялата информация, необходима за определяне на ограничения за използването.
 7. При прилагане на процеса за оценка на риска (и по-специално точки 2.2 и 2.3 от раздел I) по отношение на функцията по извършване на поддръжка, работната среда трябва да включва не само работилниците, където се извършва поддръжката, но и релсите извън сградите на работилницата и всички места, където се извършват дейности по поддръжка.
 8. При прилагане на процеса за управление на компетентността по отношение на функцията по извършване на поддръжка трябва да се вземат под внимание най-малко следните дейности, които засягат безопасността:
 а)
 техники на съединенията (включително заваряване и свързване);
 б)
 безразрушително изпитване;
 в)
 окончателно изпитване на возилото и пускане в експлоатация;
 г)
 дейностите по поддръжка на спирачните системи, колоосите и теглично-отбивачните съоръжения и дейности за поддръжка на специфични компоненти на товарни вагони, предназначени за превоз на опасни товари, като например цистерни, клапани и т. н.;
 д)
 дейностите по поддръжка на компоненти от критично значение за безопасността;
 е)
 дейностите по поддръжка на системите за контрол и управление и за сигнализация;
 ж)
 дейностите по поддръжка на системите за управление на вратите;
 з)
 други определени специализирани области, засягащи безопасността.
 9. При прилагане на процеса за известяване по отношение на функцията по извършване на поддръжка, за функциите по управление на поддръжката на вагонния парк и за разработване на поддръжката трябва да се предвидят най-малко следните елементи:
 а)
 извършване на работите за поддръжка в съответствие с поръчките за дейности по поддръжка;
 б)
 установяване от страна на организацията на възможните недостатъци или дефекти във връзка с безопасността;
 в)
 пускането в експлоатация.
 10. При прилагане на процеса за документиране по отношение на функцията по извършване на поддръжката, най-малко следните елементи трябва да се регистрират за дейностите по поддръжка, засягащи безопасността, както е посочено в точка 1, буква а) от раздел II:
 а)
 ясно посочване на всички съоръжения, оборудване и инструменти;
 б)
 всички извършени дейности по поддръжка, включително персонал, инструментите, оборудването, резервните части и използваните материали и се вземат под внимание:
 i)
 съответните национални правила в държавата, в която е учредена организацията;
 ii)
 изискванията, посочени в поръчките за дейности по поддръжка, включително изисквания за документацията;
 iii)
 окончателното изпитване и решението по отношение на пускането в експлоатация;
 в)
 мерките за контрол, изисквани в поръчките за дейности по поддръжка и поради пускането в експлоатация;
 г)
 резултатите от калибрирането и проверката, като за компютърния софтуер, използван за наблюдение и измерване на определени изисквания, трябва да се потвърди неговата способност за изпълнение на планираната задача преди първоначалното използване, а при необходимост да се потвърди повторно;
 д)
 действителността на резултатите от предишното измерване, когато се установи, че измервателен уред не отговаря на изискванията.
 (1) Директива 89/391/ЕИО на Съвета от 12 юни 1989 г. за въвеждане на мерки за насърчаване